Rambergøya

Rambergøya er en øy i indre Oslofjord, som henger sammen med Gressholmen og Heggholmen via steinfylling. Øya dekker ca. 120 da, og inngår i Gressholmen-Rambergøya naturreservat. Kalkfuruskogen på Rambergøya hører til de mest intakte på øyene i indre Oslofjord. Den grunne bukta mellom Gressholmen og Rambergøya har plantesamfunn som er svært sjeldne i landssammenheng. Motorisert ferdsel er forbudt i bukta hele året, og i tiden 1. april - 15. juli gjelder forbudet også seilbrett, robåt og andre båter.

På Rambergøya ble det i 2012 funnet tanntustemose, en moseart som ikke har vært observert i Norge på 120 år.Forskning.no  Den er ført på rødlista som sterkt truet (EN).

Referanser

Eksterne lenker
 Osloguide om øyene

Kategori:Øyer i Oslofjorden
Kategori:Øyer i Oslo
Kategori:Verneområder i Oslo
Kategori:Verneområder opprettet i 1992